Frá mótmælum í París í gær . Getty / NurPhoto Forseti Frakklands , Emmanuel Macron , hefur boðið til fundar með ráðherrum sem komið hafa að umdeildum áformum breytingar á eftirlaunakerfi landsins . Fyrirhugaðar breytingar hafa ekki fallið vel í kramið í Frakklandi og hófust verkfallsaðgerðir í síðustu viku . France 24 greinir frá . Almenningssamgöngur hafa verið í lamasessi en einungis tvær leiðir innan neðanjarðarlestarkerfis Parísar eru í gangi . Eiga þær það sameiginlegt að í lestir leiðanna þarf ekki lestarstjóra . Breytingum stjórnvalda á eftirlaunakerfi landsins er ætlað að fá fólk til að hætta að vinna síðar á lífsleiðinni , ellegar fá minni ellilífeyri í sinn hlut . Verkfallsaðgerðir hófust síðastliðinn fimmtudag en forsætisráðherra Frakklands , Edouard Philippe , hefur ítrekað að áformaðar breytingar verði ekki dregnar til baka . Formaður verkalýðsfélagsins CGT , Philippe Martinez , segir í viðtali við dagblaðið Le Journar du Dimanche , að aðgerðum muni ekki linna fyrr en fallið verður frá áformum . Verkalýðsfélög lestarstarfsmanna kölluðu eftir því að verkfallsaðgerðir verði auknar í vikunni . Einar víðtækustu verkfallsaðgerðir í áraraðir eru nú að hefjast í Frakklandi .